29 વર્ષના કરણ જાની અમેરિકામાં એક એસ્ટ્રોફિજિસ્ટ છે જે 2016 થી લીગો (Laser interferometer gravitational-wave observatory) ટીમનો હિસ્સો છે. નવરાત્રિમાં પોતાની સાથે થયેલા દુર્વ્યવહાર બાદ કરણે સોશિયલ મીડિયા પ્લેટફોર્મ ટ્વિટર અને ફેસબુક પર આ ઘટનાનો ઉલ્લેખ કર્યો છે. કરણે આરોપ લગાવ્યો છે કે એટલાન્ટામાં શ્રી શક્તિ મંદિરમાં ગરબા દરમિયાન ઓર્ગેનાઈઝર્સે તેમને બહાર કાઢી દીધા. કરણે કહ્યુ કે છેલ્લા છ વર્ષોથી ત્યાં ગરબા રમી રહ્યો છે અને આ પહેલા ક્યારેય આવી સમસ્યા નથી થઈ. કરણે તેની ફરિયાદ ગુજરાત ઓર્ગેનાઈઝર્સને પણ કરી પરંતુ તેનો કોઈ ફાયદો થયો નહિ.